

**ОУ “Св.Св. Кирил и Методий “ с. Равда общ. Несебър ул.“Черноморска “№1 тел./факс 0554 66550**

Утвърждавам:

Директор:

**ПРОГРАМА**

**ЗА ПРИЛАГАНЕ НА МЕРКИ ЗА**

**ПОВИШАВАНЕ КАЧЕСТВОТО НА ОБРАЗОВАНИЕТО**

в ОУ “Св.Св. Кирил и Методий “ с. Равда общ. Несебър

за учебната 2018 /2019година

**ВЪВЕДЕНИЕ**

Качеството на училищното образование е едно от най-сложните за дефиниране понятия, поради неговия широк обществен резонанс. Постигането на високо качество в образованието не е незабавен резултат, а процес ориентиран към непрекъснато усъвършенстване и развитие. Повишаване и поддържане на качеството в институцията е възможно само чрез прилагане на системен подход към процеса, като основа за вземане на управленски решения и планиране стратегическите насоки за развитие на училището. Установяването на система за управлениена качеството е от определящо значение за изпълнение на мисията и достигане визията за бъдещето на ОУ “Св.Св. Кирил и Методий“ с.Равда , общ. Несебър

За да се достигне до реалното функциониране на такава система е необходимо да се посочат конкретни мерки, инструментариум и отговорности за нейното въвеждане, което и целта на настоящата програма.

**РАЗДЕЛ 1**

**ОБЩИ ПОЛОЖЕНИЯ**

1. Реформиращата се система на съвременното училищно образование, следва два основни принципа:

* Осигуряването на равен достъп до качествено образование за всеки ученик.
* Приобщаване на всеки ученик към образователния процес.

2. Предоставянето на качествено образование е непрекъснат процес на организационно развитие, основан на анализиране, планиране, изпълнение на дейностите, оценяване и внасяне на подобрения в работата на училището.

3. Анализирането, планирането, изпълнението на дейностите и внасянето на подобрения в работата на училището се извършват при условия и по ред, определени с държавния образователен стандарт за управлението на качеството в институциите.

4. Осигуряването на качествено образование в ОУ “Св.Св. Кирил и Методий“ с.Равда

се осъществява чрез прилагане на система за управление на качеството, която включва:

* Определяне на целите по осигуряване на качеството.
* Процес на самооценяване, насочен към изготвяне на вътрешна оценка на качеството на предоставяното образование.
* Анализ на резултатите от провежданото самооценяване.
* Прилагане на мерки за внасяне на подобрения и поддържане на качеството в работата на училището.
* мониторинг и контрол по изпълнение на прилаганите мерки;
* 5. Настоящата програма за прилагане на мерки, за установяване на система за управление на качеството вОУ“Св.Св.Кирил и Методий“ с.Равда се основава на:
* Закона за предучилищно и училищно образование;
* Държавният образователен стандарт за управление на качеството в институциите, съгл. чл.22, ал.2,т.15 от Закона за предучилищното и училищното образование;
* Препоръката на Европейския парламент и Съвета на Европа от 12 февруари 2001 г., относно европейското сътрудничество при оценяване на качеството на училищното образование;
* Стратегията за развитие на училището за периода до 2020;.

**РАЗДЕЛ 2**

**ВЪТРЕШНА СИСТЕМА ЗА ОСИГУРЯВАНЕ НА КАЧЕСТВО НА ОБРАЗОВАНИЕТО**

А/ Политика и цели

1. В съответствие със стратегията за развитие на училището, училищния екип приема да следва политика на тотален мениджмънт на качество и организационна култура, във всички сфери на функциониране на училището.

2. Качеството на образованието в училищната институция се осигурява при спазване на следните принципи:

* Ефективно разпределяне, използване и управление на ресурсите.
* Ангажираност, сътрудничество и диалог между всички участници в образователния процес.
* Удовлетвореност на участниците в образователния процес и на другите заинтересовани лица.
* Приемственост, непрекъснатост, прозрачност и демократичност в процеса на повишаване на качеството в институцията.
* Целенасоченост към постигане на високи резултати в образователния процес.

3. Измерването на постигнатото качество е съвкупност от действия за определяне на резултатите на институцията по определени критерии, за конкретен период на измерване и съпоставянето им с определените равнища на качеството по всеки критерий.

4. Измерването на постигнатото качество в ОУ “Св.Св. Кирил и Методий“ с.Равда се осъществява ежегодно, чрез самооценяване. Самооценяването е основен инструмент на вътрешната система за управление на качеството.

5. Вътрешната система за управление на качеството е съвкупност от взаимносвързани действия и мерки за постигане, поддържане и развиване на качеството на провежданото образование и резултатите от него.

6. Въвеждането на вътрешна система за управление на качеството има за цел:

-Осигуряване на капацитет за оценка на състоянието на качеството на предлаганото образование.

- Разработване и утвърждаване на единна и непротиворечива система за ефективно управление на институцията.

- Осигуряване на устойчиво функциониране на училището на лидерска позиция сред столичните училища, чрез предоставяне на високо качество в образователния процес.

Б/ Органи по управление на качеството

1.Органи за управлението на качеството са:

* директорът на училището;
* педагогическият съвет;

2. Помощен орган, който съблюдава функционирането на вътрешната система за управление на качеството е комисия по управление на качеството:

3. Броят на членовете, съставът и срокът за работата на комисията се определят от директора. 4. Комисията по управление на качеството се определя в срок до 15 септември, преди началото на всяка учебна година.

5. Директорът определя председателя на комисията, който е и отговорник по качеството в училището.

6. Комисията по управление на качеството има следните отговорности:

* разработване на правила за прилагане на вътрешната система за осигуряване на качеството и актуализирането им;
* разработване на годишен план-график за провеждане на дейностите по самооценяване;
* разработване на конкретни процедури по критерии и съответния инструментариум към тях за провеждане на дейностите по провеждане на самооценяването;
* изготвяне на доклад от самооценяването до директора.
* предлагане на мерки за възможни корекции, с оглед получените резултати от оценяването.

7. Правилата за прилагането на вътрешната система за осигуряване на качеството се разработват от комисията по управление на качеството и се приемат от педагогическия съвет, като част от правилника за дейността на училището и включват:

* правомощията на участниците във вътрешната система за осигуряване на качеството;
* реда за организиране и провеждане на самооценяването;
* реда и начина за съхранение на доказателствените материали за проведеното самооценяване;
* начина за информиране на обществеността, за получените резултати от проведеното самооценяване в училище.

8. Годишният план-график съдържа дейностите по самооценяването, групирани по критериите за качество, като задължително се посочват видът на инструментариума към тях и сроковете и отговорните лица за изпълнението им.

* план-графикът се утвърждава от директора на училището в началото на всяка учебна година;
* при необходимост, комисията по управление на качеството предлага на директора, коригиращи мерки за изпълнение на годишния план- график;
* след утвърждаване на мерките, комисията по управление на качеството организира и координира изпълнението им;

9. Докладът от самооценяването е част от ежегодния отчет за изпълнението на плана за действие към стратегията за развитието на училището и включва:

* информация за вътрешната и външната среда, в която функционира институцията през периода на самооценяването;
* данни за използваните инструменти при самооценяването;
* данни за резултатите от самооценяването, сравнени с резултатите от предходното самооценяване / когато има такова/;
* анализ на резултатите от самооценяването;
* предложени мерки за внасяне на подобрения в работата на институцията, с цел повишаване на качеството на предоставяното образование, както и срокове за тяхното изпълнение.

10. Директорът, като орган на управление на качеството, има следните отговорности:

* организира, контролира и отговаря за цялостната дейност по функционирането на вътрешната система за управление на качеството;
* разработва политиката и целите по осигуряване на качеството;
* предлага състава на комисията по управление на качеството;
* определя отговорника по качеството;
* утвърждава годишен план-график, като част от настоящата програма със съответните критерии и инструменатариум, за провеждане на дейностите по самооценяването;
* утвърждава коригиращи мерки и дейности за следващия период на измерване на качеството въз основа на годишния доклад за резултатите от проведеното самооценяване;
* провежда мониторинг на дейностите по осигуряване на качеството в институцията;
* представя годишния доклад за резултатите от проведеното самооценяване на педагогическия съвет и обществения съвет към училището;
* организира обучение на персонала за осигуряване на качеството в институцията и по провеждане на самооценяването;

11. Педагогическият съвет, като орган по управление на качеството приема:

* мерки за повишаване на качеството на образованието въз основа на резултатите от самооценяването;
* правилата за прилагане на вътрешната система за осигуряване на качеството и актуализацията им, като част от правилника за дейността на училището;
* годишния план-график за провеждане на дейностите по самооценяване, като част от програмата за повишаване на качеството;
* годишния доклад за резултатите от проведеното самооценяване.

**РАЗДЕЛ 3**

**УСЛОВИЯ И РЕД ЗА ИЗМЕРВАНЕ НА ПОСТИГНАТОТО КАЧЕСТВО**

А/ Самооценяване на институцията

1. Измерването на постигнатото качество на образованието се осъществява, чрез провеждане на самооценяване.

2. Периодът за самооценяване за училищата е една учебна година.

3. Самооценяването се извършва от комисията по управление на качеството.

4. Самооценяването е процес на изготвяне на вътрешна оценка на качеството на предоставяното образование, чрез определени дейности, процедури и критерии.

5. Критериите се групират по следните области на оценяване:

* Управление на институцията – ефективно разпределяне, използване и управление на ресурсите за повишаване на качеството на образование.
* Образователен процес – обучение, възпитание и социализация.
* Взаимодействие в училищната общност и с всички заинтересовани страни.

6. Показателите към всеки критерий са количествени и/или качествени и определят равнището на качеството по съответния критерий.

7. По всеки критерий се определят области на оценяване, показатели за измерване на постигнатото качество и вид на доказателствения материал / справка, въпросници, анкети, протоколи и др./

8. Процедурите и критериите се съставят и прилагат съгласно план- графика на дейностите по самооценяването.

9. Въз основа на проведеното самооценяване, комисията по управление на качеството изготвя годишния си доклад, към който може да се прилагат графики, таблици, статистическа информация и други информационни материали.

10. Методическото осигуряване на процеса по самооценяване включва: проучване на утвърдени стандарти по качеството, консултиране, информиране, представяне на добри практики и др.

Б/ Минимални изисквания за управление на качеството За усъвършенстването на процесите за управление на качеството се изисква спазването на следните изисквания:

1.Да се подобрява училищната среда, чрез:

* + Създаване и поддържане на открита, ясна и добронамерена комуникация в педагогическите и административни взаимодействия.
  + Модернизиране на материално-техническата база и обновяване на информационната инфраструктура.
  + Развитие на култура на качеството по всички нива на функциониране на училището.

2. Да се подобряват резултатите от учебно-възпитателната дейност, чрез:

* + Повишаване на мотивацията към постижения и себеизява.
  + Осигуряване на необходимата подкрепа /обща или допълнителна/ за личностното развитие на всеки ученик.
  + Подобряване на възможностите за въвеждаща и поддържаща квалификация на педагогическите специалисти, съобразно техните и на училището потребности.

3. Да се подобрява взаимодействието в училищната общност, чрез:

* + Акцентиране върху партньорските отношения между участниците в общността.
  + Информиране на общността и заинтересованите страни за постиженията и дорите практики в училището, съответно за качеството на предлаганото образование.
  + Участие в програми и проекти, на национално и международно ниво които разширяват институционалния и образователен капацитет на училището

**ЗАКЛЮЧЕНИЕ**

Настоящата програма е разработена като част от стратегията за развитие на училището. Тя поставя началото на процеса по въвеждане на система за управление на качеството, с цел предоставяне на оптимални условия за обучение и личностно развитие на учениците. Програмата подлежи на актуализация, съобразно ефективността на осъществяваните дейности и удовлетворението от постигнатите резултати.

Програмата за прилагане на мерки за повишаване на качеството е приета на заседание на педагогическия съвет – протокол №

1/ 18.09.2018г.